Taḥkayt ɣef tmuɣli n yimaẓrayen tettuneḥsab d aferdis agejdan deg tussna n tsensiwelt,d aḥric agejdan seg wullis, d ul n uḍris aseklan imi yes-s i d-yettili umseḍfer n tigawin, ma nezzi ɣer tbadut i d-yefka HEBERT,L., yenna-d: taḥkayt deg uḍris aseklan akk d tmuɣli n tsensiwelt, d tikli n tigawin s tmeẓla d umseḍfer, lmeɛna-s ad teddunt ilmend n ugbur n uḍris1, ihi ɣef waya nezmer ad d-nini s umata, taḥkayt d aḥric seg wullis, teskan-d amaḍal yesseqdac umaru deg uḍris, am wakud 2, adeg, iwudam, taḥkayt d amseḍfer-nni n tiggawin d ineḍruyen i dyettawi umsawal deg uḍris-ines.